Neuvoston asetus (EY) N:o 2559/2000,
annettu 16 päivänä marraskuuta 2000,
tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1) Neuvoston asetuksella (ETY) N:o 2658/87(1) otettiin käyttöön tavaranimikkeistö, jäljempänä "yhdistetty nimikkeistö", ja vahvistettiin yhteisen tullitariffin sopimustullit.
(2) Neuvosto hyväksyi informaatioteknologiatuotteiden tullien poistamisesta 24 päivänä maaliskuuta 1997 tehdyllä päätöksellään 97/359/EY(2) yhteisön puolesta informaatioteknologiatuotteiden kauppaa koskevan sopimuksen sekä sen täytäntöönpanoa koskevan tiedonannon.
(3) Tämän sopimuksen mukaisesti sen osapuolet kokoontuvat tarkastelemaan välillään esiintyviä eroja informaatioteknologiatuotteiden luokittelussa, alkaen sen liitteen lisäyksessä B eritellyistä tuotteista. Tämän menettelyn tuloksena on selvää, että asetuksessa (ETY) N:o 2658/87 olevaa yhteisön tullitaulukkoa on muutettava. Koska sopimuksen osapuolet ovat jo hyväksyneet nämä muutokset, ne on pantava täytäntöön mahdollisimman pian,
ON ANTANUT TÄMÄN ASETUKSEN:
1 artikla
1. Muutetaan asetuksen (ETY) N:o 2658/87 liitteen I toisessa osassa oleva koodi CN 8528 tämän asetuksen liitteessä esitetyllä tavalla.
2. Tässä asetuksessa säädettyjä muutoksia yhdistetyn nimikkeistön alanimikkeisiin sovelletaan Taric-alanimikkeinä, kunnes ne sisällytetään yhdistettyyn nimikkeistöön asetuksen (ETY) N:o 2658/87 12 artiklan mukaisesti.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä lokakuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä marraskuuta 2000.